Cesta I. triedy 63 (Slovensko)

Cesta I. triedy 63 ("I/63") je cesta I. triedy na Slovensku, ktorá spája Bratislavu, Dunajskú Stredu, Komárno a Štúrovo. Jej celková dĺžka je 148,317 km a v úseku Holice - Veľký Meder cez ňu vedie Európska cesta E575.
História.
Cesta pôvodne viedla z Bratislavy do Komárna, kde končila križovatkou s cestou I/64. Úsek z Komárna do Štúrova bol k ceste pričlenený v 80-tych rokoch, spolu s pretriedením pôvodnej cesty II. triedy II/510 na cestu I. triedy I/76. Most Márie Valérie v Štúrove, ktorým cesta prechádza do Maďarska a ktorý bol na Vianoce 1944 zničený ustupujúcimi nemeckými vojskami, bol však obnovený a uvedený do prevádzky až 11. októbra 2001.
Podrobný miestopisný priebeh.
Bratislavský kraj.
V minulosti bol začiatok I/63 na križovatke ulíc Karadžičova ulica a Mlynské nivy, kde sa odpájala od vnútorného mestského okruhu. Dnes I/63 začína v Bratislave na križovatke s I/61, pokračuje križovatkami s D1 a III/1030 a prechádza do okresu Senec. 
Tu sa najskôr križuje s III/1053, III/1056 a III/1055 v Dunajskej Lužnej, s III/1057 a III/1058 a prechádza do dunajskostredského okresu v Trnavskom kraji.
Rozšírenie Ulice Svornosti.
Vzhľadom na neúnosnú dopravnú situáciu bola v auguste 2011 rozšírená Ulica Svornosti v bratislavskej mestskej časti Podunajské Biskupice po hranicu mesta pred obcou Rovinka na 2+1 (dva pruhy smerom z Rovinky do Bratislavy, jeden opačným smerom). Táto stavebná úprava cesty I/63 stála 3,8 milióna eur a aspoň trochu pomohla ťažkej dopravnej situácii juhovýchodným častiam Bratislavy a priľahlým obciam, pokým nebude definitívne vyriešená stavbou rýchlostnej cesty R7.
Trnavský kraj.
V okrese Dunajská Streda sa najskôr v Šamoríne križuje s III/1056 a II/503 a križovatkami s cestami III/1375, III/1376 a III/1377 sa dostáva do obce Báč, kde sa križuje s II/506 a III/1379. Ďalej pokračuje I/63 križovatkami s III/1380, III/1381, III/1382, III/1384, III/1385, III/1389, III/1390, III/1433, III/1391, III/1418, III/1406. Na obchvate Dunajskej Stredy sa križuje s III/1407, III/1408, III/1409, II/507, III/1394 a II/572, s III/1396 v Dolnom Bare, s II/211 a III/1402 v Dolnom Štále, ďalej sa križuje s III/1428 a vchádza do Veľkého Medera, kde sa križuje s I/13, III/1405 a II/561. 
Obchvat Dunajskej Stredy.
Obchvat Dunajskej Stredy je samostatne neoznačený úsek I/63, ktorý tvorí vonkajší obchvat Dunajskej Stredy. Celková dĺžka tohto úseku je 7 km. Vonkajší obchvat Dunajskej Stredy sa začína križovatkou s III/1407 pokračuje križovaním s III/1408, III/1409, II/507,III/1394 a končí sa napojením na II/572.
Nitriansky kraj.
Cestná komunikácia I. triedy číslo 63 potom pokračuje do komárňanského okresu v Nitrianskom kraji. Najprv sa križuje s III/1450, III/1452, prechádza cez Bodzu, kde sa križuje s III/1453, ďalej sa križuje s III/1451, s III/1456 a s III/1454 v obci Tôň, mimo obcí s III/1455, III/1458, III/1459, III/1461, III/1422, III/1460, III/1462, I/64 a vchádza do Komárna. Tu sa križuje I/63 s III/1461, II/573, I/64 a III/1463. Po opustení Komárna sa križuje s III/1465, s II/588 v Moči, mimo obce s III/1475 a prechádza do novozámockého okresu.
V okrese Nové Zámky sa najskôr križuje s III/1464, v Mužli, s II/509 pri Štúrove, v Štúrove s III/1511, III/1519, I/76 a mostom Márie Valérie pokračuje do Maďarska ako miestna cesta 11326.